1349.

Godina **1349** (**[[Rimske brojke|MCCCXLIX]]**) bila je redovna godina koja počinje u četvrtak u julijanskom kalendaru (1. siječnja/januara).

## Događaji
### Januar/Siječanj &ndash; Mart/Ožujak
* 13. 1. - Sukob u flandrijskim gradovima Ipr, Briž, Gent: valjaoničari su porazili i ubili dosta tkača, ali ovi se sledeće godine vraćaju na vlast.
* 16. 1. - Progoni Jevreja tokom Crne smrti: u Bazelskom masakru je spaljen jedan broj Jevreja.
* 24. 1. - Suvladar Milana Luchino Visconti je umro nekoliko dana nakon što je najavio brutalnu kaznu za svoju nevernu suprugu. Nastavlja brat nadbiskup Giovanni (do 1354) i nećaci, Stefanovi sinovi, Bernabò, Galeazzo i Matteo.
* 30. 1. - Günther von Schwarzburg je u Frankfurtu izabran za kralja Rimljana (Njemačke) od strane pristalica Wittelsbacha i protivnika Karla IV.
* 14. 2. - U Štrazburškom masakru je spaljena čitava jevrejska zajednica, što je povezano sa političkim prevratom u gradu nekoliko dana ranije.
* februar (ili april) - Francuski kralj kupuje od majorkanskog grad Montpellier za 120.000 ekija (prodat kralju Navare 1365, definitivno francuski 1383).
* 6. 3. Vizantijsko-đenovski rat: novoizgrađena vizantijska flota propada zbog panike neiskusnih mornara. Kasnije: nakon što je veći deo Galate zapaljen (?), Đenovljani sklapaju mir uz plaćanje odštete. Vizantinci traže povratak Hiosa, dogovoren je "najam" od 10 godina.
* 21. 3. - Masakr Jevreja u Erfurtu.
* 30. 3. -  Ugovorom iz Romansa, Humbert II de Viennois, s titulom "delfin", tj. *dauphin* daje Dauphiné francuskom kralju - francuski nasljednici trona će nositi naslov *dauphin*, određeno je poštivanje regionalnih sloboda.

### April/Travanj &ndash; Jun/Lipanj

* 6. 4. - Mletačko-dubrovačko poslanstvo upućeno kod cara Dušana, između ostalog žele da posreduju između Srbije i Bosne odn. Vizantije.
* maj - Đenovska ekspedicija iz Kafe/Feodosije uništila trapezuntsku flotu, u gradu Trapezuntu zatim ubijaju zapadnjake. U mirovnom sporazumu Đenovljani dobijaju Leonkastron/Kalepark u zamenu za Kerasunt/Giresun koji su zauzeli prošle godine.
* 21. 5. - Na državnom saboru u Skoplju proglašen Dušanov zakonik (Dan pravosuđa Srbije), dopunjen je 1354. 
* 26. 5. - Nakon poraza u bici kod Eltvillea, Günther von Schwarzburg se sporazumeo sa Karlom IV da se odrekne pretenzija na titulu - umire sledećeg meseca, od kuge ili otrova.
* 17. 6. - Karlo IV. je ponovno izabran za njemačkog kralja, u Frankfurtu.
* 18. 6. - Engleski kralj je izdao Radničku naredbu (*Ordinance of Labourers*): ograničene plate i cene, zabranjeno davanje prosjacima. Radne snage je malo zbog velike smrtnosti od kuge, zakon nije mnogo efektivan.

### Jul/Srpanj &ndash; Septembar/Rujan
* 16. 7. -  Francuska aneksija Dauphinéa; Humbert II prenosi, uz novčanu nadoknadu, svoja prava Charlesu, unuku francuskog kralja, koji time postaje prvi *dauphin* - naslednici francuskog trona će do 19. stoleća imati titulu dofen.
* 16. 7. - Mletački odgovor bosanskom banu: obratiće se caru Dušanu radi postizanja mira, misle da je nezgodno da ban podiže grad na zemlji koja je sporna sa carem (moguće Novi na ušću Neretve).
* 25. 7. - Karlo IV je ponovno okrunjen, u Aachenu. Sutradan je okrunjena i njegova nova supruga Ana Bavarska.
* avgust - Kastiljski kralj Alfonso XI započinje opsadu granadskog Gibraltara - traje do marta.
* avgust? - Kuga je u Norveškoj, stigla je engleskim brodom u Bergen (ali moguće da je u Oslu bila još proletos). Dolazi do sloma stanovništva, administracije i elite, tako da je zemlja u podređenom položaju u narednim vekovima.
* 9 - 10. 9. - Razorni Apeninski zemljotresi u Italiji. Teško su stradali grad L'Aquila i opatija Monte Cassino, ima štete na rimskim spomenicima, 
* 20. 9. - Car Dušan izdao povelju Dubrovniku nakon pregovora u Novom Brdu, kojom su regulisani odnosi. Takođe, ukinuta je carina u Trebinju kao "novština", car je priznao dug Dubrovniku od 9.000 perpera na osnovu ranije oduzete robe. 
* prije oktobra - Umrla je Margareta Češka, mlada supruga ugarsko-hrvatskoga kralja Ljudevita.

### Oktobar/Listopad &ndash; Decembar/Prosinac
* 6. 10. - Umrla je kraljica Navare Ivana II., nasleđuje je Karlo II (do 1387), koji u početku ima i posede u Normandiji, nasleđene od majke, francuske princeze.
* 20. 10. - Papina bula protiv flagelanata, pošto se pokret raširio u velikom delu Evrope usled kuge.
* 25. 10. - Bitka kod Llucmajora: Pedro IV od Aragona je porazio i ubio Jaimea III od Mallorce - Kraljevstvo Mallorce je uključeno u Krunu Aragona.
* 25. 10. - Manojlo Kantakuzin je stigao u Moreju kao prvi despot (do 1380), despotat traje do 1460.
* 13. 12. - Oboleli i kompromitovani Mihajlo Veliki Komnin je zbačen sa trapezuntskog prestola. Postavljen je njegov mladi nećak Jovan, poslat iz Carigrada, koji vlada kao Aleksije III (do 1390).
* decembar - Bosanski upad u Konavle - jedan od većih upada na Dušanovu teritoriju. Ban je preko Gackog i Rudina provalio do grada Kotora.
* koncem godine - Nakon što je odstupio ban Nikola Seč, kralj je upravu hrvatskog kraljevstva povjerio mlađem bratu Stjepanu, pod titulom hercega (do 1354). 
* koncem godine - Galicijsko-volinski ratovi: Kazimierz III je priključio deo Galicije (Haliča) Poljskoj (ali Litavci preotimaju sljedeće godine).

### Kroz godinu

* Ibn Batuta se posle 24 godine putovanja na istok vraća u Maroko. Uskoro kreće na novo putovanje, u Andaluziju.
* Priprata crkve lesnovskog manastira, čiji se ktitor Jovan Oliver prvi put pominje kao despot.

## Rođenja

* 9. 9. - Albrecht III Habsburški, austrijski vojvoda († 1395)
*  Jefimija, supruga Uglješe Mrnjavčevića, monahinja († >1405)

## Smrti

* 26. 8. - Thomas Bradwardine, matematičar, teolog, nadbiskup Canterburyja (* ca. 1300)
* < okt. - Margareta Luksemburška, kraljica Ugarske (* 1335)

## Reference

; Literatura
* Benedictow, Ole Jørgen: *The Black Death, 1346-1353: The Complete History*, The Boydell Press 2004
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)